CELEX: 62008TN0221
Language: lv
Date: 2008-06-06 00:00:00
Title: Lieta T-221/08: Prasība, kas celta 2008. gada 6. jūnijā — Strack /Komisija

30.8.2008   
            
            
               LV
            
            
               Eiropas Savienības Oficiālais Vēstnesis
            
            
               C 223/45
            
         Prasība, kas celta 2008. gada 6. jūnijā — Strack/Komisija
   (Lieta T-221/08)
   (2008/C 223/79)
   Tiesvedības valoda — vācu
   Lietas dalībnieki
   
      Prasītājs: Guido Strack, Ķelne (Vācija) (pārstāvis — H. Tettenborn, advokāts)
   
      Atbildētāja: Eiropas Kopienu Komisija
   Prasītāja prasījumi:
   
               —
            
            
               atcelt lēmumus, it īpaši 2008. gada 19. maija lēmumu, kurus Eiropas Komisijai ir faktiski vai, pamatojoties uz likumisko Regulas (EK) Nr. 1049/2001 8. panta 3. punktā paredzēto noraidīšanas pieņēmumu, pieņēmusi saistībā ar prasītāja 2008. gada 18. un 19. janvāra pieteikumu par piekļuvi dokumentiem un viņa 2008. gada 22. februāra, 2008. gada 18. aprīļa un it īpaši 2008. gada 21. aprīļa atkārtotajiem pieteikumiem, tiktāl, ciktāl ar tiem ir pilnībā vai daļēji noraidīti prasītāja pieteikumi;
            
         
               —
            
            
               Eiropas Komisijai piespriest samaksāt prasītājam kaitējuma, kas radies saistībā ar viņa pieteikumu izskatīšanu radušos nemateriālo un morālo kaitējumu, atlīdzību atbilstošā apmērā, tomēr vismaz simboliskas kaitējuma atlīdzības EUR 1 apmērā;
            
         
               —
            
            
               piespriest Eiropas Kopienu Komisijai atlīdzināt tiesāšanās izdevumus.
            
         Pamati un galvenie argumenti
   2008. gada 18. un 19. janvārī prasītājs lūdza Komisijai piekļuvi vairākiem dokumentiem. Viņš ceļ šo prasību, jo viņam pieeja šiem dokumentiem, vismaz daļēji, nav nodrošināta tam paredzētajos termiņos.
   Savu prasību prasītājs pamato ar to, ka atbildētāja ir pārkāpusi EKL 255. pantu un Regulu (EK) Nr. 1049/2001 (1). Turklāt prasītājs apgalvo, ka ir pārkāpti labas un pareizas pārvaldes princips, Pamattiesību hartas 41. un 42. pants, kā arī pienākuma pamatot nelabvēlīgu lēmumu princips saskaņā ar EKL 253. pantu.
   
      (1)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 43. lpp.)